Diari Oficial de la Generalitat Valenciana


Sumari del DOGV 9585, del 28-04-2023 (2023/4404)

RESOLUCIÓ de 18 d'abril de 2023, del sotssecretari de la Vicepresidència i Conselleria d'Igualtat i Polítiques Inclusives, per la qual es proveeixen, pel sistema de lliure designació, els lloc de treball anunciats en la convocatòria número 148/2022.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9585

Data del DOGV
:   28-04-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/4404


Data del document
:   18-04-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * concurs administratiu

RESOLUCIÓ de 18 d'abril de 2023, del sotssecretari de la Vicepresidència i Conselleria d'Igualtat i Polítiques Inclusives, per la qual es proveeixen, pel sistema de lliure designació, els lloc de treball anunciats en la convocatòria número 148/2022. [2023/4404]  
Considerant:  
  
Primer. Els informes preceptius i vinculants, emesos per la Direcció General de Funció Pública amb data 25 de gener de 2023, sobre el compliment dels requisits de participació de les persones interessades per a la provisió, corresponent a la convocatòria 148/2022 (DOGV 9504, 03.01.2023), pel procediment de lliure designació, dels llocs de treball següents:  
37959, cap del Servei d'Infraestructures i Qualitat.  
21488, cap del Servei de Coordinació Administrativa i Reforç Tècnic.  
29552, cap del Servei d'Igualtat i Diversitat.  
Segon. Vistes les sol·licituds de participació presentades dins del termini conferit en la convocatòria, i d'aquestes, les admeses i excloses per la Direcció General de Funció Pública al lloc:  
37251, cap del Servei d'Infraestructures i Qualitat, amb 2 persones candidates admeses i 1 persona candidata exclosa.  
21130, cap del Servei de Coordinació Administrativa i Reforç Tècnic, amb 3 persones candidates admeses i 1 persona candidata exclosa.  
29484, cap del Servei d'Igualtat i Diversitat, amb 1 persona candidata admesa.  
Tercer. Vistos els informes favorables emesos per les direccions generals dels llocs convocats, es considera que les persones seleccionades compleixen els requisits exigits en la convocatòria, i tenint en compte els mèrits al·legats i acreditats, atesos l'experiència professional, la formació i el coneixement de l'estructura, organització i funcions de la Vicepresidència i Conselleria d'Igualtat i Polítiques Inclusives, es consideren les més idònies:  
Silvia Vernia Trillo, en el lloc 21349, cap del Servei de Coordinació Administrativa i Reforç Tècnic.  
M. José Sorolla Carbonell, en el lloc 29005, cap del Servei d'Igualtat i Diversitat.  
Quart. Vist l'informe preceptiu i vinculant, en sentit desfavorable, emés el 5 d'abril de 2023 pel Ministeri d'Hisenda i Funció Pública, en compliment de l'article 67 del Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat, relatiu al nomenament, pel sistema de lliure designació, d'Elena Basanta Carmona, funcionària del cos superior de gestió cadastral de l'administració general de la seguretat social, candidata proposada per al lloc 37487, lloc que queda desert.  
  
De conformitat amb el que es disposa en la base quarta de la resolució de la convocatòria esmentada; l'article 115 de la Llei 4/2021, de 16 d'abril, de la Generalitat, de la funció pública valenciana; l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i el Decret 170/2020, de 30 d'octubre, del Consell pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, (DOGV 8959, 24.11.2020), resolc:  
  
Primer  
Nomenar Silvia Vernia Trillo, que en ser funcionària d'altres administracions no s'integra en l'Administració de la Generalitat, de conformitat amb el que es disposa en l'article 34 de la Llei 4/2021, amb DNI \*\*\*7979\*\*, en el lloc de treball de cap del Servei de Coordinació Administrativa i Reforç Tècnic, número 21992, subgrup A1, nivell competencial 28 i complement específic E050.  
Nomenar M. José Sorolla Carbonell, funcionària de carrera del subgrup A2, amb NRP \*\*\*4500\*\*\*, en el lloc de treball de cap del Servei d'Igualtat i Diversitat, número 29717, subgrup A2, nivell competencial 26 i complement específic E050.  
  
Segon  
Declarar desert el lloc de treball núm. 37520, denominat cap del Servei d'Infraestructures i Qualitat.  
  
Tercer  
Els cessaments en els actuals llocs de treball es produiran d'ofici el mateix dia en què es publique aquesta resolució en el Diari Oficial de la Generalitat Valenciana i les preses de possessió en les noves destinacions es produiran l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant el mateix òrgan que ha dictat l'acte, en el termini d'un mes, comptat des de l'endemà de la notificació o bé un recurs contenciós administratiu davant el Jutjat Contenciós Administratiu de València, o davant el jutjat contenciós administratiu de la circumscripció en què tinga la persona demandant el domicili, en el termini de dos mesos, comptats des de l'endemà de la notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 18 d'abril de 2023.El sotssecretari, p. d. (R. 17.02.2021; DOGV 9024 19.01.2021): Daniel Mestre Cañón.